**Ekumenska humanitarna organizacija objavljuje**

**POZIV**

**za dodelu bespovratnih sredstava za ekonomsko osnaživanje tj. započinjanje ili unapređenje sopstvenog posla ranjivih i marginalizovanih grupa na teritoriji vojvođanskih opština u okviru** **projekta**

**"Edukacija i ekonomsko osnaživanje marginalizovanih grupa"**

**koji je podržan od strane Brot für die Welt i Diakonie Württemberg**

I OSNOVNE INFORMACIJE

Bespovratna sredstva za ekonomsko osnaživanje tj. započinjanje ili unapređenje sopstvenog posla namenjena su isključivo nezaposlenim licima prijavljenim na evidenciju nezaposlenih kod Nacionalne službe za zapošljavanje koji pripadaju kategoriji teže zapošljivih, i to:

- Romi

- povratnici po osnovu sporazuma o readmisiji

- interno raseljena lica

- primaoci socijalne pomoći

- socijalno ugrožena lica.

Bespovratna sredstva za ekonomsko osnaživanje u opremi dodeljuju se nezaposlenim licima sa najboljim biznis planovima, i to u iznosu do 750,00 evra, u dinarskoj protivvrednosti na dan nabavke opreme potrebne za započinjanje ili unapređenje sopstvenog posla uz učešće korisnika granta sa 10% od vrednosti granta.

Pravo na bespovratna sredstva za ekonomsko osnaživanje, nezaposleno lice može ostvariti ukoliko planira pokretanje poslovanja u oblasti:

- proizvodnje/proizvodnog zanatstva

- uslužnih delatnosti.

Bespovratna sredstva biće dodeljena za nabavku novih mašina/alata/opreme.

II OBUKE O PISANJU BIZNIS PLANA

U cilju razvijanja veština za planiranje sopstvenog posla ali i kao deo procesa selekcije, biće organizovana obuka o pisanju Biznis plana na kojoj će biti omogućena podrška konsultanta u izradi Biznis plana. Obuka je obavezna za sve kandidate koji žele da konkurišu za bespovratna sredstva za ekonomsko osnaživanje. Na obuku je neophodno doneti jednu orijentacionu ponudu/predračun, koja sadrži specifikaciju alata/opreme sa cenama, u skladu sa planiranom biznis idejom (ne može da sadrži repromaterijal).

**Obuke o pisanju biznis plana biće održane tokom septembra 2023.godine** u periodu od 09,00 do 14,00 časova, u prostorijama Ekumenske humanitarne organizacije, Ćirila i Metodija 21, Novi Sad ili u drugom mestu u Vojvodinu u slučaju većeg broja učesnika iz tog mesta. Učešće je besplatno a učesnicima su obezbeđeni putni troškovi, materijal za rad kao i osveženje.

Broj učesnika na obuci je ograničen.

**III PODNOŠENJE PRIJAVE ZA OBUKE i ZA DODELU BESPOVRATNIH SREDSTAVA**

**Poziv za podnošenje prijave je otvoren do 1. septembra 2023.godine i prijave se vrše radnim danom (ponedeljak-petak) od 8-14 časova na telefon 069 707 960 ili putem maila na prijava@ehons.org.**

IV USLOVI ZA DODELU BESPOVRATNIH SREDSTAVA

- Popunjen biznis planom

- državljanstvo Republike Srbije sa obaveznim prebivalištem/boravištem na teritoriji vojvođanskih opština

- pripadnost nekoj od teže zapošljivih kategorija navedenih u delu Osnovne informacije

- dobra i održiva poslovna ideja za započinjanje ili unapređenje sopstvenog posla

- iskustvo osobe u vezi sa poslovnim planom

- da do sada nije bio korisnik slične podrške od strane EHO-a.

*Neophodna dokumentacija:*

1. Prijava sa biznis planom na propisanom obrascu koji se dobije tokom obuke;
2. Dokaz o statusu interno raseljenog lica ili povratnika po osnovu sporazuma o readmisiji ili primaoca socijalne pomoći (poneti na obuku);
3. Očitana lična karta ili kopija ako ne poseduje čip;
4. Potvrda iz Nacionalne službe za zapošljavanje da ste nezaposleno lice (poneti na obuku);
5. Predračun/ponudu koja će da sadrži specifikaciju alata/opreme sa cenama, u skladu sa predloženom biznis idejom (poneti na obuku);
6. Popunjena i potpisana Saglasnost za korišćenje ličnih podataka (na propisanom obrascu koji se dobije tokom obuke);
7. Popunjena i potpisana Dozvola za upotrebu video snimaka i fotografija (na propisanom obrascu koji se dobije tokom obuke);
8. Možete priložiti i druga dokumenta kao što su: dokaz o završenoj obuci o pisanju biznis plana, preporuke, dokazi o relevantnom radnom iskustvu, sertifikate o položenim stručnim obukama i sl. (poneti na obuku).

V DONOŠENJE ODLUKE

Odluka o odobravanju bespovratnih sredstava za ekonomsko osnaživanje donosi se na osnovu bodovne liste, a nakon provere i bodovanja podnetih prijava sa biznis planom i to u dva kruga:

1. Prvi krug selekcije se sprovodi na osnovu popunjene prijave sa biznis planom.

2. Drugi krug selekcije (samo oni kandidati koji prođu prvi krug) podrazumeva posetu predstavnika EHO-a kandidatu na terenu.

Dodela grantova planirana je do kraja decembra 2023. godine.